གླེ་མི་མཚམས་མཚོ་པ་ནི་གཙོ་བོ་ཞིང་འབྲོག་གཉིས་དང་ལག་ཤེས་རིགས་ལ་བརྟེན་ནས་འཚོ་བ་སྐྱེལ་གྱིན་ཡོད།ཕྱིས་སུ་འབྱུང་བཞིའི་འགྱུར་ལྡོག་དང་ཟིང་འཁྲུག་གི་རྐྱེན་པས་གླེ་མི་མཚམས་མཚོ་པ་སིལ་བར་འཐོར་ནས་ད་བར་དུ་ལོ་ངོ་༣༠༠ལྷག་ཙམ་སོང་།ཡིན་ཡང་ལོ་དུས་ངེས་ཅན་ཞིག་མི་སྣང་།སྔར་གྱི་རྒན་པོའི་གཏམ་ལྟར་ན།གླེ་མི་མཚམས་མཚོ་པ་ཁ་ཐོར་རྩ་མེད་དུ་མ་སོང་པའི་སྐབས་སུ་གླེ་མི་ཡུལ་ཚོ་གསུམ་ཆགས་ཤིང་།གླེ་མི་མཚམས་མཚོ་པའི་མི་ཁ་ཤས་གླེ་མི་ཡུལ་ཚོ་གསུམ་ནང་ལ་བརྗེ་སྤོར་བྱས་ཚུལ་བཤད་སྟངས་མང་།ད་ལྟ་ཡོངས་སུ་གྲགས་པའི་གླེ་མི་ཡུལ་ཚོ་གསུམ་ནི།གླེ་མི་དབལ་རྩེ།གླེ་མི་མཛངས།གླེ་མི་ཏིལ་བཅས་ཡིན།